Document ID: 31986R3749

Komisijas Regula (EEK) Nr. 3749/86
(1986. gada 9. decembris),
ar ko nosaka noteicošo dienu, lai aprēķinātu maksājumus un kompensācijas rīsu nozarē
EIROPAS KOPIENU KOMISIJA,
ņemot vērā Eiropas Ekonomikas kopienas dibināšanas līgumu,
ņemot vērā Padomes 1985. gada 11. jūnija Regulu (EEK) Nr. 1676/85 par norēķinu vienības vērtību un konversijas likmēm, kas piemērojamas kopējā lauksaimniecības [1], un jo īpaši tās 5. panta 3. punktu,
tā kā saskaņā ar Komisijas Regulu (EEK) Nr. 3294/86 [2] konversijas likmi nosaka, izmantojot monetāro koeficientu, ko aprēķina un piemēro līdzīgi tam, kā aprēķina monetāro kompensāciju;
tā kā saskaņā ar Regulas (EEK) Nr. 1676/85 4. pantu, ja lauksaimniecības konversijas likmi maina, tad grozījumu piemēro summām, kurām noteicošā diena ir pēc grozīšanas; tā kā saskaņā ar minētās regulas 5. panta 1. punkta a) apakšpunktu "noteicošā diena" ir muitas importa vai eksporta formalitāšu kārtošanas pabeigšana attiecībā uz summām, ko iekasē vai piešķir tirdzniecībā;
tā kā tāpēc iepriekš noteikto maksājumu un kompensāciju summas valstu valūtās var būt dažādas; tā kā tāpēc maksājumu un kompensāciju iepriekšēja noteikšana rada risku uzņēmējiem; tā kā tādēļ noteicošā diena būtu jādefinē kā diena, kad saņem pieteikumu maksājumu vai kompensāciju iepriekšējai noteikšanai, nolūkā piemērot konversijas likmi šo summu aprēķināšanai valstu valūtās;
tā kā šajā regulā paredzētie pasākumi saskan ar Labības pārvaldības komitejas atzinumu,
IR PIEŅĒMUSI ŠO REGULU.
1. pants
Noteicošā diena to maksājumu un kompensāciju summu pārrēķināšanai valstu valūtās, kuras piemēro rīsu nozarē, ir:
- šo summu iepriekšējas noteikšanas gadījumā - diena, kad iesniedz pieteikumu iepriekšējai noteikšanai,
- iepriekšējas noteikšanas gadījumā konkursa kārtībā - piedāvājumu iesniegšanas termiņa pēdējā diena.
2. pants
Šī regula stājas spēkā dienā, kad to publicē Eiropas Kopienu Oficiālajā Vēstnesī.
Šī regula uzliek saistības kopumā un ir tieši piemērojama visās dalībvalstīs.
Briselē, 1986. gada 9. decembrī

Labels: 3
15
17